rejauldu/bengali-wikipedia huggingface dataset:
বাংলাদেশ রাবার বোর্ড পরিবেশ, বন ও জলবায়ু পরিবর্তন মন্ত্রণালয়ের অধীনস্থ একটি সংস্থা। মূলত রাবার চাষ ও এর সার্বিক অগ্রগতি পর্যবেক্ষণ, রাবার বিপণন ও রপ্তানি সহায়তা প্রদানে ভূমিকা রাখছে এ প্রতিষ্ঠানটি।   ইতিহাস  ১৯৬১ সালে সরকারি পৃষ্ঠপোষকতায় বাণিজ্যিক ভাবে সিলেটে ও পার্বত্য চট্টগ্রাম অঞ্চলে রাবার চাষ শুরু হয়। ক্রমাগত এর চাহিদা বাড়তে থাকলে বন বিভাগ ১২১৪ হেক্টর জমি অধিগ্রহণ করে রাবার চাষের জন্য বাংলাদেশ বনশিল্প উন্নয়ন কর্পোরেশনের কাছে হস্তান্তর করে। পরবর্তীতে সরকার বাংলাদেশ রাবার বোর্ড আইন, ২০১৩ প্রণয়নের মাধ্যমে বাংলাদেশ রাবার বোর্ড প্রতিষ্ঠা করে। প্রথমদিকে বাংলাদেশ বনশিল্প উন্নয়ন কর্পোরেশনের অধীনে থাকলেও ৩০ এপ্রিল, ২০১৯ সাল হতে বোর্ডটি স্বতন্ত্রভাবে এর কার্যক্রম শুরু করে। বর্তমানে বোর্ডটি বাংলাদেশ রাবার নীতি, ২০১০ ও বাংলাদেশ রাবার বোর্ড (কর্মচারী) চাকুরি প্রবিধানমালা, ২০২০ অনুযায়ী পরিচালিত হচ্ছে।   গঠন   ব্যবস্থাপনার কার্যক্রম পরিচালনার জন্য ২০ সদস্যের একটি পরিচালনা পর্ষদ গঠন করা হয়। তাঁরা হলেন:  চেয়ারম্যান: অতিরিক্ত সচিব  সদস্য: অতিরিক্ত বিভাগীয় কমিশনার (রাজস্ব)  সদস্য: উপ-সচিব, পরিবেশ, বন ও জলবায়ু পরিবর্তন মন্ত্রণালয় (বাংলাদেশ)  সদস্য: উপ-সচিব, ভূমি মন্ত্রণালয় (বাংলাদেশ)  সদস্য: উপ-সচিব, অর্থ বিভাগ  সদস্য: প্রধান বন সংরক্ষক, বন অধিদপ্তর  সদস্য: পরিচালক, বাংলাদেশ বনশিল্প উন্নয়ন কর্পোরেশন  সদস্য: পরিচালক, বাংলাদেশ বন গবেষণা প্রতিষ্ঠান  সদস্য: প্রতিনিধি, পার্বত্য চট্টগ্রাম উন্নয়ন বোর্ড  সদস্য: প্রতিনিধি, পার্বত্য চট্টগ্রাম আঞ্চলিক পরিষদ  সদস্য: সভাপতি, বাংলাদেশ রাবার বাগান মালিক সমিতি  সদস্য: সভাপতি, বাংলাদেশ রাবার শিল্প মালিক সমিতি   আরও দেখুন   পরিবেশ, বন ও জলবায়ু পরিবর্তন মন্ত্রণালয় (বাংলাদেশ)   তথ্যসূত্র    বিষয়শ্রেণী:বাংলাদেশের সরকারি সংস্থা বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:২০১৩-এ প্রতিষ্ঠিত সরকারি সংস্থা
ইফতে আরা ডালিয়া দোয়েল (জন্মঃ ২৫ সেপ্টেম্বর, ১৯৬৬ - মৃত্যুঃ ২৯ ডিসেম্বর, ২০১১) একজন বাংলাদেশী অভিনেত্রী ছিলেন। ১৯৮৪ সালে চন্দ্রনাথ ছবির মাধ্যমে চলচ্চিত্র জগতে প্রবেশ করেন। তিনি তার সহ অভিনেতা সুব্রত বড়ুয়াকে বিবাহ করেন।   ব্যক্তিগত জীবন  আশির দশকে বরেণ্য চিত্রনির্মাতা চাষী নজরুল ইসলাম পরিচালিত 'চন্দ্রনাথ' ছবিতে অভিনয়ের মধ্য দিয়ে ঢালিউডে নায়িকা হিসেবে দোয়েলের অভিষেক ঘটে। ছবিটিতে তার বিপরীতে অভিনয় করেন নায়করাজ রাজ্জাক। চিত্রনায়ক সুব্রত বড়ুয়াকে ১৯৮৮ সালে বিয়ে করেন দোয়েল। তাদের সংসারে দুই সন্তান - অন্তর এবং জনপ্রিয় ক্ষুদে মডেল তারকা ও চলচ্চিত্রের শিশুশিল্পী প্রার্থনা ফারদিন দিঘী রয়েছে।চিত্রনায়িকা দোয়েল আর নেই - মানবজমিন, সংগ্রহকালঃ ৩১ ডিসেম্বর, ২০১১ইং   উল্লেখযোগ্য চলচ্চিত্র   চন্দ্রনাথ   হিসাব-নিকাশ  জিপসী সর্দার  ফয়সালা   সৎ ভাই   প্রেম কাহিনী   তওবা   ওগো বিদেশিনী  আজ তোমার কাল আমার   মার্শাল হিরো   লক্ষ্মী বধূ  বিক্রম   ন্যায়যুদ্ধ  ঘোমটা  কাবুলিওয়ালা   মৃত্যু  দোয়েল ২০০৯ সালের শেষদিকে মস্তিষ্কে রক্তক্ষরণজনিত রোগে আক্রান্ত হন। তখনই তাকে রাজধানীর স্কয়ার হাসপাতালে ভর্তি করা হয়। এরপর থেকে তার শারীরিক অবস্থার কোনো উন্নতি হয়নি। সর্বশেষ এক মাসে চিকিৎসার জন্য তিনটি হাসপাতাল পরিবর্তন করতে হয়। অবশেষে দীর্ঘদিন অসুস্থ থাকার পর রাজধানীর একটি হাসপাতালে ২৯ ডিসেম্বর, ২০১১ সালে মারা যান।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:২০১১-এ মৃত্যু বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:ঢাকার ব্যক্তি বিষয়শ্রেণী:বাংলাদেশী অভিনেত্রী
হানিবল মজবরি (, ; জন্ম: ২১ জানুয়ারি ২০০৩) হলেন একজন ফরাসি–তিউনিসীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং তিউনিসিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৮ সালে, মজবরি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে তিউনিসিয়ার হয়ে আন্তর্জাতিক পর্যায়ে অভিষেক করেছেন; তিউনিসিয়ার জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।  প্রারম্ভিক জীবন হানিবল মজবরি ২০০৩ সালের ২১শে জানুয়ারি তারিখে ফ্রান্সের ইভ্রি-সুর-সেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মজবরি ফ্রান্স অনূর্ধ্ব-১৬ এবং ফ্রান্স অনূর্ধ্ব-১৭ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি প্রায় ২ বছরে ১৫ ম্যাচে অংশগ্রহণ করে ৩টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল তিউনিসিয়া  ২০২১  ৯  ০ ২০২২  ১১  ০ ২০২৩  ৭  ০ সর্বমোট  ২৭  ০  তথ্যসূত্র  বহিঃসংযোগ                     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:পারি ফুটবল ক্লাবের খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:প্যারিসের ফুটবলার বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
থাম্ব|243x243px|পৃথিবীর বিভিন্ন অংশে আব্রাহামিক ধর্ম অনুসরণকারী লোকেদের শতাংশ বেগুনি রঙে দেখানো একটি মানচিত্র। (পূর্ব ধর্মের অনুসারীদের হলুদ রঙে দেখানো হয়েছে।) ইব্রাহামিক বিশ্ব শব্দটি বিশ্বের সেই অংশগুলিকে বোঝায় যেখানে বেশিরভাগ মানুষ ইব্রাহামিক ধর্মগুলি অনুসরণ করে।  এটি মধ্যপ্রাচ্যে শুরু হয়েছিল, যার মধ্যে জেরুজালেমকে তার ধর্মীয় গুরুত্বের কারণে একটি কেন্দ্রীয় আব্রাহামিক অবস্থান হিসাবে বিবেচনা করা হয়।   তথ্যসূত্র   বিষয়শ্রেণী:ইব্রাহিমীয় বিশ্ব
দ্য হলিউড রিপোর্টার () হচ্ছে একটি আমেরিকান বাণিজ্য ও বিনোদন ভিত্তিক ম্যাগাজিন। বিংশ শতাব্দীর শেষভাগে এটি ছিলো বিনোদন শিল্পের সর্ববৃহৎ দুই প্রকাশনার একটি, এবং প্রথমটি ছিলো ভ্যারাইটি ম্যাগাজিন। বর্তমানেও এ দুটি ম্যাগাজিন বিনোদন শিল্পের প্রায় সব খবরাখবরই প্রচার করে আসছে।   ইতিহাস  দ্য হলিউড রিপোর্টার বিনোদন শিল্পের প্রথম দৈনিক পত্রিকা। একটি দৈনিক চলচ্চিত্র প্রকাশনা হিসেবে এটির শুরু, পরবর্তীতে ১৯৫০-এর দশকে এটি টেলিভিশন সংক্রান্ত প্রকাশনা দেওয়াও শুরু করে। ধীরে ধীরে ১৯৮০-এর দশকে এটি তার খবরের পরিধি আরও বৃদ্ধি করে।   আরও দেখুন   ভ্যারাইটি (ম্যাগাজিন)   বহিঃসংযোগ      বিষয়শ্রেণী:১৯৩০-এ প্রতিষ্ঠিত পত্রিকা বিষয়শ্রেণী:১৯৩০-এ ক্যালিফোর্নিয়ায় প্রতিষ্ঠিত বিষয়শ্রেণী:বিনোদন বাণিজ্য পত্রিকা বিষয়শ্রেণী:মার্কিন যুক্তরাষ্ট্রে প্রকাশিত চলচ্চিত্র পত্রিকা বিষয়শ্রেণী:মার্কিন যুক্তরাষ্ট্রে প্রকাশিত জীবনচর্যা পত্রিকা বিষয়শ্রেণী:মার্কিন যুক্তরাষ্ট্রে প্রকাশিত সাপ্তাহিক পত্রিকা
আইজাজ হুসেইন জাখরানি (; জন্ম ৫ মার্চ ১৯৬৭) একজন পাকিস্তানি রাজনীতিবিদ। তিনি ২০০২ থেকে মে ২০১৮ পর্যন্ত এবং পরবর্তীতে ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি পাকিস্তান পিপলস পার্টি (পিপিপি)-এর সঙ্গে যুক্ত এবং জ্যাকোবাবাদ আসন থেকে ১৪তম পরিষদে নির্বাচিত হন। ২০১৮ থেকে ২০২৩ সাল পর্যন্ত তিনি সিন্ধের মুখ্যমন্ত্রীর উপদেষ্টা হিসেবে দায়িত্ব পালন করেন, যা মন্ত্রীর সমতুল্য।   প্রারম্ভিক জীবন ও শিক্ষা  আইজাজ হুসেইন জাখরানি ১৯৬৭ সালের ৫ মার্চ জন্মগ্রহণ করেন। ১৯৮৪ সালে তিনি সিন্ধু বিশ্ববিদ্যালয় থেকে স্নাতক ডিগ্রি অর্জন করেন।   রাজনৈতিক জীবন  আইজাজ হুসেইন জাখরানি ২০০২ সালের পাকিস্তানের সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-২০৮ (জেকবাবাদ-১) আসন থেকে জাতীয় পরিষদের সদস্য নির্বাচিত হন।  ২০০৮ সালের নির্বাচনে তিনি পুনরায় পিপিপি প্রার্থী হিসেবে এনএ-২০৮ (জেকবাবাদ-১) থেকে প্রতিদ্বন্দ্বিতা করে আবারও জয়লাভ করেন।  ২০০৮ সালের নভেম্বর মাসে তিনি প্রধানমন্ত্রী ইউসুফ রেজা গিলানি-এর মন্ত্রিসভায় অন্তর্ভুক্ত হন এবং ফেডারেল স্বাস্থ্য মন্ত্রী হিসেবে দায়িত্ব পান। তিনি এ পদে ডিসেম্বর ২০০৯ পর্যন্ত দায়িত্ব পালন করেন। ডিসেম্বর ২০০৯ সালে তাকে ফেডারেল ক্রীড়া মন্ত্রী করা হয় এবং তিনি ফেব্রুয়ারি ২০১১ পর্যন্ত এ পদে দায়িত্ব পালন করেন।  তিনি ২০১৩ সালের পাকিস্তানি সাধারণ নির্বাচনে এনএ-২০৮ (জেকবাবাদ) আসন থেকে পিপিপি প্রার্থী হিসেবে পুনরায় জাতীয় পরিষদে নির্বাচিত হন।  ২০১৮ সালের পাকিস্তানের সাধারণ নির্বাচনে তিনি এনএ-১৯৬ (জেকবাবাদ) আসন থেকে পিপিপি প্রার্থী হিসেবে প্রতিদ্বন্দ্বিতা করেন কিন্তু পরাজিত হন। তিনি ৮৬,৮৭৬ ভোট পান এবং মুহাম্মদ মিয়ান সুমরো, যিনি পাকিস্তান তেহরিক-ই-ইনসাফ (পিটিআই)-এর প্রার্থী ছিলেন, তার কাছে হেরে যান।  ২০২৪ সালের পাকিস্তানের সাধারণ নির্বাচনে তিনি এনএ-১৯০ (জেকবাবাদ) আসন থেকে পিপিপি প্রার্থী হিসেবে পুনরায় জাতীয় পরিষদের সদস্য নির্বাচিত হন। তিনি ১,২৬,৪১১ ভোট পেয়ে স্বতন্ত্র প্রার্থী মুহাম্মদ মিয়ান সুমরোকে পরাজিত করেন।   বিতর্ক  ন্যাশনাল অ্যাকাউন্টেবিলিটি ব্যুরো (ন্যাব) ইসলামাবাদে জাখরানির এক ঘনিষ্ঠ সহযোগীকে গ্রেপ্তার করে। অভিযোগ আনা হয়েছিল যে, তিনি নিজের উপার্জনের সীমার বাইরে সম্পদের মালিক।   তথ্যসূত্র   বিষয়শ্রেণী:জ্যাকোবাবাদ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:সিন্ধি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:সিন্ধুর রাজনীতিবিদ বিষয়শ্রেণী:১৯৬৭-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান পিপলস পার্টির এমএনএ অসম্পূর্ণ
মিশর স্টেডিয়াম (), সাধারণত  ইজিপ্ট স্টেডিয়াম নামে পরিচিত অথবা নতুন প্রশাসনিক রাজধানী স্টেডিয়াম, হল মিশরের অলিম্পিক শহর নতুন প্রশাসনিক রাজধানীতে স্টেডিয়ামটি অবস্থিত। এটির ধারণক্ষমতা ৯৩,৯৪০ আসন, যা এটিকে দেশের বৃহত্তম স্টেডিয়াম এবং আফ্রিকার দ্বিতীয় বৃহত্তম স্টেডিয়াম বানিয়েছে।  এটি মিশর আন্তর্জাতিক অলিম্পিক সিটির অংশ, একটি বড় ক্রীড়া কমপ্লেক্স যা ২০১৫ সাল থেকে নির্মাণাধীন। এটিতে একটি প্রশিক্ষণ মাঠ, দুটি ইনডোর হল (এর মধ্যে একটি ১৫,০০০ ধারণক্ষমতার ক্ষেত্র), একটি অলিম্পিক-আকারের সুইমিং পুল এবং অন্যান্য ভবন থাকবে এবং এটি অলিম্পিক গেমসের জন্য দেশের সম্ভাব্য ফিফা বিশ্বকাপের আয়োজনের বিডগুলির দিকে নজর রেখে তৈরি করা হচ্ছে।।    ইতিহাস   একটি বড় অলিম্পিক ক্রীড়া কমপ্লেক্সের অংশ হিসাবে স্টেডিয়ামটির নির্মাণ শুরু হয়েছিল ২০১৯ সালে। এটি কসমস-ই ইঞ্জিনিয়ার এবং পরামর্শদাতাদের সাথে অংশীদারিত্বের সাথে ইতালীয় সংস্থা শেসা আর্কিটেক্টস এবং এমজেডাব্লিউ স্ট্রাকচার্স দ্বারা ডিজাইন করা হয়েছিল, http://stadiumdb.com/designs/egy/egypt_sports_city_stadium যারা তুরিনের জুভেন্টাস স্টেডিয়াম এবং ক্যামেরুনের ইয়াওনডে-এর পল বিয়া স্টেডিয়ামেও কাজ করেছিলেন। ওরাসকম কনস্ট্রাকশন ছিল প্রধান ঠিকাদার।  স্টেডিয়ামটি ২০২৩ সালের শেষের দিকে সম্পন্ন হয়েছিল এবং ২০২৩ সালের আফ্রিকা কাপ অফ নেশনস এর আগে মিশর জাতীয় ফুটবল দলের প্রশিক্ষণ ক্যাম্পের আয়োজন করেছিল।  এটি ২২ মার্চ ২০২৪-এ উদ্বোধন করা হয়েছিল, যখন মিশর একটি প্রীতি ম্যাচে নিউজিল্যান্ডকে ১–০ গোলে পরাজিত করেছিল।    ডিজাইন   মিসর স্টেডিয়াম একটি উপবৃত্তাকার স্থল পরিকল্পনায় নির্মিত। ছাদটি স্টাইলিস্টিকভাবে হেডড্রেস এবং প্রাচীন মিশরীয় রাণী নেফারতিতির রাজকীয় নেকলেসের উপর ভিত্তি করে। স্টেডিয়ামে রানিং ট্র্যাক রয়েছে।  গ্যালারি   ম্যাচ   মিসর স্টেডিয়াম ২২ মার্চ ২০২৪-এ প্রথম ২০২৪ ফিফা সিরিজের মিশর জাতীয় ফুটবল দল এবং নিউজিল্যান্ড পুরুষদের জাতীয় ফুটবল দলের মধ্যে প্রথম ম্যাচের আয়োজন করেছিল।  তথ্যসূত্র  বিষয়শ্রেণী:মিশরে ফুটবল স্টেডিয়াম বিষয়শ্রেণী:২০২৩-এ মিশরে প্রতিষ্ঠিত বিষয়শ্রেণী:২০২৩-এ সম্পন্ন ক্রীড়া মাঠ
রয়্যাল স্পোর্টিং ক্লাব আন্ডারলেখট (এছাড়াও আন্ডারলেখট (, , ) অথবা শুধুমাত্র আরএসসিএ (, , ) নামে পরিচিত) হচ্ছে আন্ডারলেখট ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৮ সালে প্রতিষ্ঠিত হয়েছে। আন্ডারলেখট তাদের সকল হোম ম্যাচ আন্ডারলেখটের লটো পার্কে খেলে থাকে; যার ধারণক্ষমতা হচ্ছে ২২,৫০০। বর্তমানে এই ক্লাবের ম্যানেজারের দায়িত্ব পালন করছেন ভিনসেন্ট কোম্পানি এবং সভাপতির দায়িত্ব পালন করছেন উটার ভানডেনহাউটে। বেলজীয় গোলরক্ষক হেন্ড্রিক ভান ক্রমব্রুখে এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আন্ডারলেখট এপর্যন্ত ৬১টি শিরোপা জয়লাভ করেছে; যার মধ্যে ৩৪টি বেলজীয় প্রথম বিভাগ, ২টি বেলজীয় দ্বিতীয় বিভাগ, ৯টি বেলজীয় কাপ, ৩টি বেলজীয় লীগ কাপ এবং ১৩টি বেলজীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৫টি শিরোপা জয়লাভ করেছে; যার মধ্যে ১টি উয়েফা কাপ, ২টি উয়েফা কাপ উইনার্স কাপ এবং ২টি উয়েফা সুপার কাপ শিরোপা রয়েছে  অর্জন ঘরোয়া লীগ বেলজীয় প্রথম বিভাগ: চ্যাম্পিয়ন (৩৪): ১৯৪৬–৪৭, ১৯৪৮–৪৯, ১৯৪৯–৫০, ১৯৫০–৫১, ১৯৫৩–৫৪, ১৯৫৪–৫৫, ১৯৫৫–৫৬, ১৯৫৮–৫৯, ১৯৬১–৬২, ১৯৬৩–৬৪, ১৯৬৪–৬৫, ১৯৬৫–৬৬, ১৯৬৬–৬৭, ১৯৬৭–৬৮, ১৯৭১–৭২, ১৯৭৩–৭৪, ১৯৮০–৮১, ১৯৮৪–৮৫, ১৯৮৫–৮৬, ১৯৮৬–৮৭, ১৯৯০–৯১, ১৯৯২–৯৩, ১৯৯৩–৯৪, ১৯৯৪–৯৫, ১৯৯৯–০০, ২০০০–০১, ২০০৩–০৪, ২০০৫–০৬, ২০০৬–০৭, ২০০৯–১০, ২০১১–১২, ২০১২–১৩, ২০১৩–১৪, ২০১৬–১৭ বেলজীয় দ্বিতীয় বিভাগ: চ্যাম্পিয়ন (২): ১৯২৩–২৪, ১৯৩৪–৩৫  কাপ বেলজীয় কাপ: চ্যাম্পিয়ন (৯): ১৯৬৪–৬৫, ১৯৭১–৭২, ১৯৭২–৭৩, ১৯৭৪–৭৫, ১৯৭৫–৭৬, ১৯৮৭–৮৮, ১৯৮৮–৮৯, ১৯৯৩–৯৪, ২০০৭–০৮ বেলজীয় লীগ কাপ: চ্যাম্পিয়ন (৩): ১৯৭৩, ১৯৭৪, ২০০০ বেলজীয় সুপার কাপ: চ্যাম্পিয়ন (১৩): ১৯৮৫, ১৯৮৭, ১৯৯৩, ১৯৯৫, ২০০০, ২০০১, ২০০৬, ২০০৭, ২০১০, ২০১২, ২০১৩, ২০১৪, ২০১৭  আন্তর্জাতিক উয়েফা কাপ: চ্যাম্পিয়ন (১): ১৯৮২–৮৩ রানার-আপ (১): ১৯৮৩–৮৪ উয়েফা কাপ উইনার্স কাপ : চ্যাম্পিয়ন (২): ১৯৭৫–৭৬, ১৯৭৭–৭৮ রানার-আপ (২): ১৯৭৬–৭৭, ১৯৮৯–৯০ উয়েফা সুপার কাপ: চ্যাম্পিয়ন (২): ১৯৭৬, ১৯৭৮  তথ্যসূত্র  বহিঃসংযোগ        বিষয়শ্রেণী:রয়্যাল স্পোর্টিং ক্লাব আন্ডারলেখট বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৯০৮-এ বেলজিয়ামে প্রতিষ্ঠিত বিষয়শ্রেণী:১৯০৮-এ প্রতিষ্ঠিত ফুটবল ক্লাব বিষয়শ্রেণী:উয়েফা কাপ বিজয়ী ক্লাব
খোন্দকার আব্দুল মালেক শহীদুল্লাহ (১৯৩৬ - ২ ফেব্রুয়ারি ২০২১) বাংলাদেশের ময়মনসিংহ জেলার রাজনীতিবিদ, ভাষাসৈনিক, মুক্তিযুদ্ধের সংগঠক, সাংবাদিক এবং পূর্ব পাকিস্তান প্রাদেশিক পরিষদের সাবেক সদস্য ছিলেন।   প্রাথমিক জীবন  খন্দকার আবদুল মালেক শহীদুল্লাহ ১৯৩৬ সালে ময়মনসিংহ জেলার মুক্তাগাছার নন্দীবাড়ির খন্দকার বাড়িতে জন্মগ্রহণ করেন। তার পিতা খন্দকার আবদুল মান্নান চিকিৎসক ছিলেন। মাতা কে, এন, খানম। তার স্ত্রী সুরাইয়া মালেক, এই দম্পতীর ২ ছেলে খোন্দকার মাহমুদ-উল-মালেক ও খোন্দকার মনজুর মালেক।   রাজনৈতিক ও কর্মজীবন  খোন্দকার আব্দুল মালেক শহীদুল্লাহ ১৯৫২ সালের ভাষা আন্দোলনের সময় ময়মনসিংহের তৎকালীন মহকুমা জামালপুরের দেওয়ানগঞ্জ কো-অপারেটিভ স্কুলের ছাত্রদের সঙ্গে ভাষা আন্দোলনের মিছিলে যোগ দেন নবম শ্রেণির কিশোর। তার বাড়ি ময়মনসিংহের মুক্তাগাছায় হলেও বাবার সরকারি চাকরির কারণে ওই স্কুলে পড়তেন তিনি। আন্দোলনে যোগ দেওয়ায় স্কুল থেকে হয়েছিলেন বরখাস্ত।  তিনি ১৯৫৩ সালে মুক্তাগাছায় শাসনতন্ত্র প্রতিরোধ কমিটির যুগ্মসম্পাদ ছিলেন। ১৯৫৬ সালে মুক্তাগাছা আওয়ামী লীগের প্রতিষ্ঠাতা সাধারণ সম্পাদক হিসেবে দায়িত্ব পালন করেন।  তিনি দৈনিক ইত্তেফাক, দৈনিক সংবাদসহ কয়েকটি পত্রিকার মুক্তাগাছা প্রতিনিধি ছিলেন।  ১৯৬৪ সালে মুক্তাগাছা পৌরসভার কমিশনার নির্বাচিত হন।  ১৯৭০ সালের নির্বাচনে তিনি পূর্ব পাকিস্তান প্রাদেশিক পরিষদ সদস্য নির্বাচিত হন।  ১৯৭১ সালে মুক্তিযুদ্ধের সংগঠক ও আসামের গৌহাটি থেকে 'মুক্তি'নামক সাপ্তাহিক পত্রিকা ইবনে আদম ছদ্মনামে বের করতেন।  তিনি ১৯৯৯ থেকে ২০০৪ সালে পর্যন্ত মুক্তাগাছা পৌরসভার চেয়ারম্যান হিসেবে দায়িত্ব পালন করেন।   মৃত্যু  খোন্দকার আব্দুল মালেক শহীদুল্লাহ ২ ফেব্রুয়ারি ২০২১ সালে বিকেল ৩টায় ময়মনসিংহ জেলার মুক্তাগাছার নন্দীবাড়ির নিজ বাসভবনে বার্ধক্যজনিত নানা রোগে মৃত্যুবরণ করেন।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:পাকিস্তান প্রাদেশিক পরিষদের সদস্য
সৈয়দা আশিকা আকবর ছিলেন বাংলাদেশ জাতীয় সংসদের সাবেক সংসদ সদস্য ও ধনবাড়ি জমিদার বাড়ির সাবেক মালিক। ১৯৮১ সালের উপনির্বাচনে বাংলাদেশ জাতীয়তাবাদী দলের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।  জীবনী সৈয়দা আশিকা আকবর টাঙ্গাইল জেলার ধনবাড়ী উপজেলায় নবাব পরিবারে জন্মগ্রহণ করেন। তার পিতা সৈয়দ হাসান আলী চৌধুরী পূর্ব পাকিস্তান প্রাদেশিক পরিষদে বাণিজ্য ও শিল্পমন্ত্রীর দায়িত্ব পালন করেন। তার দাদা সৈয়দ নওয়াব আলী চৌধুরী অবিভক্ত বাংলার প্রথম মুসলমান মন্ত্রী ছিলেন। হাসান আলী চৌধুরী জাতীয় সংসদ সদস্য থাকাবস্থায় ১৯৮১ সালে মৃত্যুবরণ করেন। তার মৃত্যুর পর আশিকা আকবর ‘নওয়াব আলী খোদা বখশ ধনবাড়ী ওয়াকফ এস্টেটের’ মোতায়াল্লী হন এবং শুন্য আসনের উপনির্বাচনে বিজীয় হয়ে দ্বিতীয় জাতীয় সংসদের সদস্য হিসেবে দায়িত্ব পালন করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:বগুড়া পরিবার বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ
thumb|upright=1.3|বক্ততার ব্যাসার্ধ ও আলোকীয় নকশার জন্য চিহ্ন প্রথা। আলোকীয় লেন্সের নকশার ক্ষেত্রে বক্রতার ব্যাসার্ধের নির্দিষ্ট অর্থ এবং চিহ্ন প্রথা রয়েছে। লেন্স বা গোলীয় দর্পণের প্রতিটি পৃষ্ঠতলের একটি করে বক্রতার কেন্দ্র বিদ্যমান যা স্থানীয় আলোক অক্ষ বরাবর অবস্থান করবে অথবা আলোক অক্ষটির বাইরে থাকবে। লেন্স বা গোলীয় দর্পণের শীর্ষবিন্দুটি স্থানীয় আলোক অক্ষের উপর অবস্থান করে। এই শীর্ষবিন্দু থেকে বক্রতার কেন্দ্রের দূরত্ব হল আলোচনাধীন বক্রপৃষ্ঠের বক্রতার ব্যাসার্ধ।  আলোকীয় বক্রতার-ব্যসার্ধের জন্য চিহ্ন প্রথা নিম্নরূপভাবে অনুসরণ করা হয়:—  যদি শীর্ষবিন্দু বক্রতার কেন্দ্রের বামদিকে থাকে তাহলে বক্রতার ব্যাসার্ধ ধনাত্মক।  যদি শীর্ষবিন্দু বক্রতার কেন্দ্রের ডানদিকে থাকে তাহলে বক্রতার ব্যাসার্ধ ঋণাত্মক।  একইভাবে একটি উভোত্তল লেন্সকে কোন একদিক থেকে দেখা হলে বামদিকের পৃষ্ঠের বক্রতার ব্যাসার্ধ ধনাত্মক এবং ডানদিকের পৃষ্ঠের বক্রতার ব্যাসার্ধ ঋণাত্মক হবে।  উল্লেখ্য যে, আলোকবিজ্ঞানে লেন্সের নকশা যাই হোক না কেন কখনো কখনো অন্যান্য চিহ্ন প্রথাও ব্যবহার করা হয়ে থাকে। বিশেষকরে স্নাতকের নিচের শ্রেণিতে পদার্থবিজ্ঞানের অনেক পাঠ্যবইয়ে গাউসিয়ান প্রথা ব্যবহার করা হয় যেখানে লেন্সের উত্তল পৃষ্ঠকে সর্বদাই ধনাত্মক ধরা হয়। ভিন্ন ভিন্ন উৎস থেকে সূত্র ব্যবহারের ক্ষেত্রে তাই সতর্কতা অবলম্বন করা উচিৎ।  অ-গোলীয় পৃষ্ঠতল অ্যাস্ফেরিক লেন্সের ন্যায় অ-গোলাকার আলোকীয় পৃষ্টতলেরও একটি বক্রতার ব্যাসার্ধ বিদ্যমান। এসব  আলোকীয় তলকে বিশেষভাবে নকশা করা হয়। যেমন এদের পরিলেখকে নিচের সমীকরণ দ্বারা বর্ণিত—  যেখানে আলোক অক্ষকে z দিক বরাবর ধরা হয়োছে এবং  হল সাজিটা তথা (অক্ষ থেকে  দূরত্বে) শীর্ষবিন্দু থেকে আলোকীয় তলের সরণের z-উপাংশ। যদি  এবং  শূন্য হয় তাহলে শীর্ষবিন্দুতে (যেখানে ) পরিমাপ করে প্রাপ্ত   হল বক্রতার ব্যাসার্ধ এবং  হল কণিক ধ্রুবক।  সহগটি  ও  দ্বারা সুনির্দিষ্ট অক্ষীয় প্রতিসাম্যিক দ্বিঘাতিক পৃষ্ঠতল থেকে আলোচনাধীন আলোকীয় পৃষ্ঠতলের বিচ্যুতি ব্যাখ্যা করে।   তথ্যসূত্র     বিষয়শ্রেণী:আলোকবিজ্ঞান বিষয়শ্রেণী:জ্যামিতিক আলোকবিজ্ঞান বিষয়শ্রেণী:ভৌত আলোকবিজ্ঞান
শ্রীপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।   আয়তন  শ্রীপুর ইউনিয়নের আয়তন ২৭.২৮ বর্গকিলোমিটার। ।   প্রশাসনিক কাঠামো  শ্রীপুর ইউনিয়ন বাগমারা উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।   জনসংখ্যার উপাত্ত  ২০০১ সালের আদমশুমারি অনুযায়ী শ্রীপুর ইউনিয়নের মোট জনসংখ্যা ১০৭২২ জন, যার মধ্যে ৫৬২৪ জন পুরুষ  এবং ৫০৯৮ জন মহিলা।    শিক্ষা  ২০০১ সালের আদমশুমারি অনুযায়ী শ্রীপুর ইউনিয়নের সাক্ষরতার হার ৩৮.২২%।   আরও দেখুন   বাগমারা উপজেলা  রাজশাহী বিভাগ  রাজশাহী জেলা   তথ্যসূত্র    বহিঃসংযোগ   বিষয়শ্রেণী:বাগমারা উপজেলার ইউনিয়ন
{{Infobox weather event/scale | child = yes | bodystyle =  | categoryonly =   | agency = জেএমএ | interval = 10  | live =  | winds = 87 | gusts = 102 | pressure = 974 | category =  | auto-category = {{#ifexpr:    87 >= 105 | vityphoon | {{#ifexpr:   87 >= 85 | vstyphoon | {{#ifexpr:   87 >= 64 | typhoon | {{#ifexpr:   87 >= 48 | sts | {{#ifexpr:   87 >= 34 | nwpstorm |   nwpdepression }}}}}}}}}}  | winds-prefix =  | winds-suffix =  | gusts-prefix =  | gusts-suffix =  | pressure-prefix =  | pressure-suffix =  | basin =   }}
গোপিকা ভার্মা হলেন একজন মোহিনীয়াট্টম নৃত্যশিল্পী এবং নৃত্যশিক্ষক। তিনি কেরালায় জন্মগ্রহণ করেছেন। তিনি ভারতের তামিলনাড়ুর চেন্নাইতে বসবাস করেন। তিনি সঙ্গীত নাটক আকাদেমি পুরস্কার, কেরালা সঙ্গীত নাটক আকাদেমি পুরস্কার এবং কলাইমামানি সহ বেশ কয়েকটি পুরস্কার পেয়েছেন।   জীবনী  গোপিকা কেরালার তিরুবনন্তপুরমে জন্মগ্রহণ করেছেন ও বড় হয়ে উঠেছেন। তিনি ১৯৯৫ সালে কেরালা থেকে চেন্নাইতে চলে আসেন। তিন বছর বয়স থেকে মায়ের কাছ থেকে নাচ শেখা শুরু করেছিলেন। ১০ বছর বয়সে, তিনি গিরিজা এবং চন্দ্রিকা কুরুপের কাছ থেকে মোহিনীয়াট্টম শিখতে শুরু করেন। পরে তিনি কল্যাণীকুট্টি আম্মা এবং তাঁর মেয়ে শ্রীদেবী রাজনের কাছ থেকে বিশেষ প্রশিক্ষণ পান। কথাকলি বিশেষজ্ঞ কলামন্ডলম কৃষ্ণন নায়ারের কাছ থেকে গোপিকা মোহিনীয়াট্টমের অভিনয় (অভিনয়) অংশ শিখেছেন। তিনি ১৮ বছর ধরে ভাজিউর রামাইয়ার পিল্লাইয়ের অধীনে ভরতনাট্যম অধ্যয়ন করেছেন।  যদিও তাঁর গুরু ছিলেন কল্যাণীকুট্টি আম্মা, গোপিকা ভার্মা মোহিনীয়াট্টমে তাঁর নিজস্ব শৈলী অনুসরণ করেন। তিনি কাভালাম নারায়ণ পানিকারের অধীনে সোপানা শৈলীতেও মোহিনীয়াট্টম অভিনয় করেছেন। তিনি চেন্নাইয়ের আদিয়ারে "দাস্যম" নামে একটি মোহিনীয়াট্টম নৃত্য বিদ্যালয় পরিচালনা করেন।   ব্যক্তিগত জীবন  গোপিকা বর্মা ত্রাভাঙ্কোর রাজপরিবারে বিয়ে করেছেন, ত্রাভাঙ্কোরের রাজা স্বাথি থিরুনাল রাম ভার্মার বংশধর পুরুরত্তাথি থিরুনাল মার্তণ্ড ভার্মা তাঁর স্বামী। একটি নাচের স্কুল চালানো ছাড়া, তিনি শারীরিকভাবে প্রতিবন্ধীদের জন্য একটি আশ্রয় কেন্দ্র এবং তাদের কাজের জন্য একটি টেক্সটাইল ইউনিট চালান। তিনি চেন্নাইয়ের আদিয়ারে তাঁর বাড়ি রামালয়মে থাকেন।   উল্লেখযোগ্য নৃত্য পরিবেশনা  গোপিকা অয়োনিজা পঞ্চকন্যাকা নামে নৃত্য পরিকল্পনা ও পরিবেশন করেছেন। এটি ভারতীয় পুরাণের পাঁচজন অজাত কুমারীকে নিয়ে তৈরি। তিনি সুগতকুমারী লিখিত এবং এম. জয়চন্দ্রন দ্বারা সুরারোপিত রাধায়েভিদে কবিতাটি মোহিনীয়াট্টম আকারে পরিবেশন করেছেন। যামিনী রেড্ডি, কৃত্তিকা সুব্রামনিয়ম, গোপিকা ভার্মা এবং সুহাসিনী একসঙ্গে অন্তরম নামের নৃত্য পরিকল্পনা এবং পরিবেশন করেছেন। ছায়ামুখী তাঁর আরেকটি নৃত্য পরিবেশন। রবীন্দ্রনাথ ঠাকুরের ১৫০ তম জন্মবার্ষিকী উদযাপনের অংশ হিসাবে ভারতীয় পৌরাণিক চরিত্র কুন্তী এবং অহল্যার উপর নৃত্য পরিবেশনও উল্লেখযোগ্য ছিল। তিনি এখন শঙ্করাচার্যের জীবনের উপর ভিত্তি করে একটি নৃত্য রচনা করছেন।   পুরস্কার ও সম্মাননা    সঙ্গীত নাটক আকাদেমি পুরস্কার ২০১৮  কেরালা সঙ্গীত নাটক আকাদেমি পুরস্কার ২০০৮  কলাইমামানি ২০০৪, তিনিই প্রথম নৃত্যশিল্পী যিনি মোহিনিয়াট্টমের জন্য কলাইমামণি গ্রহণ করেন।  কৃষ্ণ গণসভা থেকে নৃত্য চূড়ামণি পুরস্কার ২০১০  অভিনয় কলা রত্ন এক্সেলেন্স অ্যাওয়ার্ড  সত্য অভিনয় সুন্দরম ২০০৭  কালাদর্পনম পুরস্কার ২০০৩  ভারত কলাচার কর্তৃক যুব কলা ভারতী পুরস্কার ২০০১। তিনিই প্রথম মোহিনিয়াট্টম নৃত্যশিল্পী যিনি এই পুরস্কার পেয়েছেন।  হাউস অফ কমন্স কর্তৃক অসামান্য প্রদর্শন পুরস্কার - লন্ডন ২০০৩  সত্য অভিনয় সুন্দরম  নাট্য কলা বিপঞ্চে  রাজকীয় পুরস্কারম   তথ্যসূত্র   বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:কেরলের নারী শিল্পী বিষয়শ্রেণী:কেরলের নৃত্যশিল্পী বিষয়শ্রেণী:জীবিত ব্যক্তি বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__ঐকমত্য হয়নি।  —শাকিল (আলাপ · অবদান) ১৪:৪৭, ২৭ এপ্রিল ২০২৫ (ইউটিসি) :অভীক ঘোষ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য ব্যাক্তি নন। তথ্যসূত্রগুলোর কোনোটাতেই এই ব্যাক্তিকে নিয়ে তাৎপর্যপূর্ণ আলোচনা নেই। নীল নন্দী ১১:০৭, ১৮ মার্চ ২০২৫ (ইউটিসি)  নিবন্ধ পড়ে মনে হচ্ছে নিবন্ধ তৈরিতে সাবজেক্ট এর ব্যাপক কন্ট্রিবিউশন আছে। কিছুটা প্রচারণা ধাঁচের লিখা। - NahidHossain (আলাপ) ২৩:০০, ২৩ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।